text: उन्होंने कहा, ‘इतिहास इस बात का गवाह है कि किस प्रकार से महात्मा गांधी का दक्षिण अफ्रीका में प्रवास का उनपर और विश्व इतिहास पर प्रभाव पड़ा। वह दक्षिण अफ्रीका वकील के तौर पर काम के सिलसिले में गए और मानव मूल्यों की एक मजबूत आवाज के रूप में भारत लौटे, जिन्होंने मानवता के इतिहास को आकार प्रदान किया।’ प्रधानमंत्री ने कहा, ‘मैं फीनिक्स आवास क्षेत्र और पीटरमारित्जबर्ग की यात्रा करके सम्मानित महसूस करूंगा, ये दो स्थल दक्षिण अफ्रीका में महात्मा गांधी के प्रवास के दौरान उनसे करीबी तौर पर जुड़े थे।’